text: 27-årig udsat for et røveriforsøg
  29 december 2015 kl. 06.13
  
  
  En flok mænd forsøgte tirsdag aften at frarøve en mobiltelefon fra en 27-årig.
  
  Røveriforsøget skete i aftes i Haderslev.
  En 27-årig mand har anmeldt, at seks unge mænd truede ham med en kniv og ville have ham til at udlevere sin mobiltelefon. Røveriforsøget lykkedes dog ikke.
  De seks gerningsmænd beskrives som mellemøstlige af udseende. De talte engelsk og et andet sprog, som den 27-årige ikke kunne genkende.
  Mændene var maskerede med tørklæder og bar "New York"-Caps.
  Har du set noget, hører politiet gerne fra dig på tlf. 114.
  